Truppen hos de ambitiøse 1. divisionsoprykkere Vendsyssel Håndbold bliver en anelse smallere. Klubben oplyser i en pressemeddelelse, at bagspilleren Mette Kjærsgaard er gravid og skal føde til sommer. Mette Kjærsgaard har meddelt Vendsyssel Håndbold, at hun ønsker at vende tilbage til holdet, når hun igen er klar. I mellemtiden vil klubben lede efter forstærkninger for at supplere den ikke alt for brede trup, der foruden Mette Kjærsgaards graviditet også er ramt af flere skader.

Referat:
Vendsyssel Håndbold må undvære bagspilleren Mette Kjærsgaard.